തുണ്ടത്തിൽ കുഞ്ഞുകൃഷ്ണപിള്ള

കേരളത്തിലെ ഒരു രാഷ്ട്രീയപ്രവർത്തകനും മുൻ നിയമസഭാംഗവുമായിരുന്നു തുണ്ടത്തിൽ കുഞ്ഞുകൃഷ്ണപിള്ള (07 ജൂൺ 1922-27 ജനുവരി 1988). കായംകുളം നിയമസഭാമണ്ഡലത്തിൽ നിന്നും കോൺഗ്രസ്(ആർ) പ്രതിനിധിയായി നാലാം കേരളനിയമസഭയിലും, ഇന്ത്യൻ നാഷണൽ കോൺഗ്രസ് പ്രതിനിധിയായി അഞ്ചാം കേരളനിയമസഭയിലും അംഗമായിരുന്നു. രാമൻ പിള്ളയാണ് പിതാവ്. 1940-ൽ കോൺഗ്രസിൽ ചേർന്നു രാഷ്ട്രീയ പ്രവർത്തനം ആരംഭിച്ച അദ്ദേഹം പിന്നീട് 1948-ൽ കോൺഗ്രസിൽ നിന്ന് രാജിവച്ചു. ഇന്ത്യൻ സോഷ്യലിസ്റ്റ് പാർട്ടി എന്ന രാഷ്ട്രീയ പ്രസ്ഥാനത്തിന്റെ ജോയിന്റ് ജനറൽ സെക്രട്ടറി പദം വഹിച്ചു. 1964-ൽ തിരിച്ച് കോൺഗ്രസിൽ ചേർന്നു. സ്വാതന്ത്ര്യസമര പ്രസ്ഥാനത്തിൽ പങ്കാളിയായ ഇദ്ദേഹം അഞ്ച് തവണ ജയിൽവാസം അനുഷ്ഠിച്ചിട്ടുണ്ട്. കായംകുളം മുനിസിപ്പൽ കൗൺസിൽ, കേരള സ്റ്റേറ്റ് കയർ കോർപ്പറേഷൻ, ഫോം മാറ്റിംഗ്സ് ഇന്ത്യ ലിമിറ്റഡ് എന്നിവിടങ്ങളിൽ ചെയർമാൻ പദവിയും, കയർ ബോർഡ്, കൊല്ലം ജില്ലാ കോൺഗ്രസ് കമ്മിറ്റി എന്നിവയുടെ വൈസ് ചെയർമാനും ആയിരുന്നു. ആലപ്പുഴ ഡി.സി.സി, കേരള സംസ്ഥാന സേവാദൾ ബോർഡ് എന്നിവയിൽ പ്രസിഡന്റ് സ്ഥാനം; കേരള ഗുസ്തി അസോസിയേഷൻ വൈസ് പ്രസിഡന്റ് സ്ഥാനവും വഹിച്ചിരുന്നു. കേരളാ നിയമസഭയുടെ പബ്ലിക് അക്കൗണ്ട് കമ്മിറ്റി, പബ്ലിക് അണ്ടർടേക്കിംഗ് കമ്മിറ്റി, ഹൗസ് കമ്മിറ്റി എന്നിവിടങ്ങളിലും അംഗമായിരുന്നു. ഇന്ത്യൻ സ്വാതന്ത്ര്യത്തിന്റെ 25-ആം വാർഷികത്തോടനുബന്ധിച്ച് "താമ്രപത്ര" അവാർഡ് നൽകിയിരുന്നു. പി.ജി. തങ്കമ്മയായിരുന്നു ഭാര്യ.

 തിരഞ്ഞെടുപ്പ് ചരിത്രം 
ക്രമംവർഷംമണ്ഡലംവിജയിച്ച സ്ഥാനാർത്ഥിപാർട്ടിലഭിച്ച വോട്ടുകൾഭൂരിപക്ഷംതൊട്ടടുത്ത സ്ഥാനാർത്ഥിപാർട്ടിവോട്ടുകൾ11980കായംകുളം നിയമസഭാമണ്ഡലംതച്ചടി പ്രഭാകരൻകോൺഗ്രസ് (എ)41,32011,602തുണ്ടത്തിൽ കുഞ്ഞുകൃഷ്ണപിള്ളകോൺഗ്രസ് (ഐ)29,71821977കായംകുളം നിയമസഭാമണ്ഡലംതുണ്ടത്തിൽ കുഞ്ഞുകൃഷ്ണപിള്ളകോൺഗ്രസ്29,7424,394പി.എ. ഹാരിസ്ഭാരതീയ ലോക് ദൾ25,34831970കായംകുളം നിയമസഭാമണ്ഡലംതുണ്ടത്തിൽ കുഞ്ഞുകൃഷ്ണപിള്ളകോൺഗ്രസ് (ഒ)32,2784,266പി.ആർ. ബാസുസി.പി.ഐ.എം.28,012

 അവലംബം 

വർഗ്ഗം:ജൂൺ 7-ന് ജനിച്ചവർ
വർഗ്ഗം:1922-ൽ മരിച്ചവർ
വർഗ്ഗം:ജനുവരി 27-ന് മരിച്ചവർ
വർഗ്ഗം:1988-ൽ മരിച്ചവർ
വർഗ്ഗം:ഇന്ത്യൻ നാഷണൽ കോൺഗ്രസ്സ് (ഒ) പ്രവർത്തകർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ